ÁLTALÁNOS SZERZŐDÉSI FELTÉTELEK ÉS ADATVÉDELMI IRÁNYELVEK

BEVEZETŐ

Ha regisztrálni szeretnél esküvőnkre a [www.pappsatan.herokuapp.com](http://www.pappsatan.herokuapp.com) weboldalon, akkor köteles vagy elfogadni és betartani a weboldal felhasználási feltételeit.

A weboldal üzemeltetője Sátán Ádám, vagyis a vőlegény. a weboldalon elérhető tartalmakat pedig **Papp Szonja** és **Sátán Ádám** szolgáltatja. Az egyszerűség kedvéért ezeket a szereplőket együttesen Szolgáltatónak fogjuk hívni. Ezek volnánk tehát mi.

Te pedig, csak hogy tisztázzuk a hivatalos megnevezéseket, a felhasználó vagy.

Lássuk, mivel jár felhasználónak lenni a [www.pappsatan.herokuapp.com](http://www.pappsatan.herokuapp.com) weboldalon. Ha bármikor az olvasás során úgy érzed, hogy nem tudod elfogadni vagy betartani ezeket a feltételeket, akkor zárd be a böngésződnek ezt az ablakát és keress meg minket személyesen.

Viszont, ha úgy érzed, hogy ezek a feltételek számodra is elfogadhatóak – nagyon igyekeztünk úgy kialakítani őket, hogy azok legyenek - akkor örömmel köszöntünk a [www.pappsatan.herokuapp.com](http://www.pappsatan.herokuapp.com) weboldalon, és jó szórakozást kívánunk a szerződési feltételek olvasgatásához. :)

AZ OLDAL HASZNÁLATA ÉS A SZERZŐI JOGOK

**1. REGISZTRÁCIÓ**

Nézzük, hogyan tudod használni a [www.pappsatan.herokuapp.com](http://www.pappsatan.herokuapp.com) weboldalt. A weboldalon található fejléceken kiválaszthatod a megtekinteni kívánt tartalmakat. Ezek nem regisztrált személyek számára is elérhetőek.

A [GDPR](https://www.mateking.hu/gdpr) nem engedi meg számunkra, hogy személyes adataidat akkor is kezeljük, ha még nem töltötted be a 16-odik életévedet. Vagyis abban az esetben, ha még nem vagy 16 éves, sajnos picit várnod kell, hogy e-mailcímeddel személyesen regisztrálhass nálunk. A weboldalon, csak akkor regisztrálhatsz, ha már betöltötted a 16-odik életévedet. Szüleidet viszont bármikor megkérheted, hogy regisztráljanak helyetted ők a saját e-mailcímükkel és ebben az esetben az általuk létrehozott fiókkal téged is meg tudnak jelölni résztvevőként.

Lássuk, hogyan tudsz regisztrálni. Persze ki szeret csak úgy mindenhova regisztrálni. Nos, valóban, senki, itt viszont most kelleni fog, mert ez alapján tudjuk majd beazonosítani, hogy Te vagy az, aki részt kíván venni párjával/családjával az esküvőnkön, és ennek segítségével tudjuk meg, ha esetleg egyedi étrendre lesz szükséged. A regisztrációhoz mindössze egy e-mailcímet kell megadnod és hogy részt kívánsz-e venni az esküvőn, és ha igen, annak melyik részén.

A regisztráció egy speciális szerződésnek, úgynevezett távollévők között kötött szerződésnek minősül. Ez azt jelenti, hogy ha regisztrálsz a weboldalon, akkor egy szerződés jön létre közted és köztünk. De aggodalomra semmi ok, mindez teljesen díjmentes, fizetned ezért semmit sem kell. Maga a szerződés az a szöveg, melyet most is olvasol. Ennek elfogadása feltétlen szükséges a regisztráció elküldéséhez.

Mindezeken túl egyéb adatokat is megadhatsz a regisztráció során, mely a mi készülődésünket is megkönnyíti. Ennek kitöltése természetesen nem kötelező, azonban ennek elmulasztásával apróbb kellemetlenségekkel nézhetsz szembe, amennyiben pl. hoztál volna vendéget, vagy ételérzékenységed van.

Ezzel létre is jön a regisztráció, bekerülsz a rendszerünkbe, és megkapod a megerősítő e-mailt.

A névre szóló regisztrációdat nem ruházhatod át más személyre (vagyis nem mehet helyetted más az esküvőre). Ennek az az oka egyrészt, hogy a meghívás, így a részvételi lehetőség is személyre szól, másrészt ezzel zavart okoznál a szervezés olyan részeiben, mint például az ültetési rend. Ha mégis úgy alakulna, hogy sort szeretnél keríteni hasonlóra, kérlek egyeztesd velünk szándékodat. Igyekszünk rugalmasan kezelni.

**2. AZ OLDAL HASZNÁLATÁNAK MENETE**

A weboldalon található tartalmak bárki számára elérhetőek. Itt található meg az esküvő menete, bemutatkozás, majd a későbbiekben az esküvőn készült képek, videók. Így természetesen ezek is bárki számára elérhetővé válhatnak, valamint a közösségi média felületein is megosztásra kerülhetnek. Így kérlek annak teljes tudatában jelenj meg az esküvőn, hogy az ott készült kép és hanganyagok szabadon felhasználhatók és megoszthatók lesznek bárki által. Vagyis regisztrációddal elfogadod a rólad, és általad regisztrált személyekről készült fotók és videók szabad felhasználását.

**3. SZERZŐI JOGOK**

A weboldalon található tartalmak mind szerzői jogi védelem alatt állnak. Ahogyan például a Leonardo da Vinci által festett Mona Lisa-t sem lehet csak úgy leakasztani a falról és elvinni - vagyis hát lehet, de egy 50 fős kommandós osztag fog várni Téged a Louvre minden kijáratánál – nos, éppen úgy tilos a webes tartalmak jogtalan használata is. Ahogyan a múzeumban, itt is mindent csak nézni szabad, fizikailag sokszorozni, letölteni, továbbadni nem.

A pappsatan.herokuapp.com oldalt azért hoztuk létre, hogy segítsünk téged és magunkat is az esküvő gördülékenyebb szervezésében, átláthatóságában, és a későbbiekben megoszthassuk az ott készült emlékeket. A weboldal elkészítését ketten, saját erőnkből vittük véghez, így kérjük tiszteld ezt, és megkérdezésünk nélkül ne oszd meg az ott található tartalmakat. Ez a weboldal minden tartalmára (kivéve az esküvőn készült képekre) egyaránt és egységesen vonatkozik, így a vizuális interfészek, grafika, design, számítógépes kód (beleértve a forráskódot vagy tárgyi kód), szoftverek, szolgáltatások, tartalom, és bármilyen egyéb tartalom (továbbiakban Tartalom) mind szerzői jogi védelem alatt állnak.

A weboldal tulajdonosai és üzemeltetői **Sátán Ádám** és **Papp Szonja**, a weboldalon található grafikai és design tartalmak szerzői jogi tulajdonosa **Papp Szonja,** a továbbiakban együttesen említve Tulajdonosok. A Weboldalon található tartalmak részének, vagy egészének másolása, azoknak akár analóg, akár digitális úton történő tárolása, rögzítése, újra előállítása, letöltése, szerkesztése minden esetben csak a Szolgáltató vagy a Tulajdonosok előzetes, írásos engedélyével történhet. A Weboldal bármilyen tartalmának bármilyen formában megvalósuló, akár kereskedelmi, akár más céllal történő felhasználása kizárólag a Szolgáltató vagy a Tulajdonosok előzetes, írásbeli engedélyével lehetséges.

Ha ezen előírásokat, mint felhasználó nem tartod be, akkor amellett, hogy nem vagy többé jogosult a weboldal használatára, az ezek megszegéséből eredő minden kárért kizárólagos felelősséggel tartozol, így különösen, de nem kizárólagosan megtagadhatjuk a részvételedet, illetve a polgári jog általános szabályai szerint sérelemdíjat is követelhetünk, valamint minden egyéb intézkedést megtehetünk a szerzői jogok védelmében. A Weboldalon található anyagokat (az esküvőn készült képek kivételével) – a Szolgáltató vagy a Tulajdonosok előzetes, írásos engedélye nélkül – harmadik fél számára nem teheted közzé, nem továbbíthatod, nem hozhatod nyilvánosságra, valamint nem értékesítheted. Mindezekre ott vagyunk mi. A Weboldal bármilyen tartalmának bármilyen formában megvalósuló, akár kereskedelmi, akár más céllal történő megosztása, nyilvánosság felé közvetítése, jogtalan használata, fájlmegosztó oldalakra való feltöltése vagy bármilyen más módon történő megosztása tilos.

A szerzői jogi törvény értelmében a Szolgáltató vagy a Tulajdonosok követelhetik a jogsértés megtörténtének bírósági megállapítását; követelhetik a jogsértés vagy az azzal közvetlenül fenyegető cselekmények abbahagyását és a jogsértő eltiltását a további jogsértéstől. Ezen kívül azt is követelhetik, hogy a jogsértő szolgáltasson adatot a jogsértéssel érintett dolgok vagy szolgáltatások előállításában, forgalmazásában, illetve teljesítésében résztvevőkről, a jogsértő felhasználásra kialakított üzleti kapcsolatokról. Követelhetik a jogsértéssel elért gazdagodás visszatérítését; követelhetik a sérelmes helyzet megszüntetését, a jogsértést megelőző állapot helyreállítását, továbbá a kizárólag vagy elsősorban a jogsértéshez használt eszközök és anyagok, valamint a jogsértéssel előállott dolgok lefoglalását, meghatározott személynek történő átadását, kereskedelmi forgalomból való visszahívását, onnan való végleges kivonását, illetve megsemmisítését. A szerzői jog megsértése esetén a szerző a polgári jogi felelősség szabályai szerint kártérítést is követelhet. A törvényben szabályozott személyhez fűződő joga megsértése esetén a szerző a polgári jog általános szabályai szerint sérelemdíjat is követelhet. Jogtalan felhasználás esetén a jogsértő 10 000 forint / nap / mű, de minimum 150 000 Forint összegű jogdíj megfizetésére köteles. Az előzőeken túlmenően a Tulajdonosok fenntartják a jogot arra, hogy jogaik és gazdasági érdekeik védelme érdekében a weboldalon található minden tartalom bármely formában megvalósuló és a Szolgáltató vagy a Tulajdonosok előzetes, írásbeli engedélye nélkül történő felhasználása esetén napi 10 000 forinttól 100 000 forintig terjedő jogdíjat állapítson meg és követeljen a jogsértővel szemben. Jogsértő a jogsértő magatartás tanúsításával – vagyis a weboldalon található tartalmak engedély nélküli felhasználásával - magára nézve kötelezően alkalmazandó módon elfogadja ezen jogdíj megfizetését.

**4. FELHASZNÁLÓK SZÁMÁRA TILTOTT TEVÉKENYSÉGEK**

Ha regisztráltál a pappsatan.herokuapp.com weboldalon, vagy nem regisztráltál, de a weboldalt használod, akkor, felhasználóként elfogadod, hogy többek között, de nem kizárólagosan az alábbi tevékenységek tilosak számodra az oldal használata során.

a) Tilos a weboldal kereskedelmi célra történő felhasználása. Az oldal és a kapcsolódó szolgáltatások kizárólagos célja a személyes használat. Bármilyen ettől eltérő felhasználáshoz az üzemeltető írásos engedélye szükséges.

b) Tilos átruházni a Felhasználó által regisztrált helyet.

c) Tilos az oldalon bármely arra alkalmas felületen jogellenes, személyiségi jogokat sértő, a közösség számára megtévesztő, illetlen, zaklató, fenyegető, félelemkeltő, durva, faji vagy etnikai alapon sértő, vagy más okból nem megfelelő, így például becsületsértő, pornográf, uszító, megtévesztő tartalom közzététele.

d) Tilos a szerzői jogokat vagy egyéb tulajdonosi jogokat sértő tartalom közzététele.

e) Tilos kéretlen ajánlatok, hirdetések, promóciós anyagok, politikai hirdetések, politikai felhívások, vagy egyéb spam jellegű tartalmak közzététele.

f) Tilos a weboldal használata bármely törvényellenes célra, vagy olyan célra, amely megsérti a helyi, állami, nemzeti vagy nemzetközi jog szabályait.

g) Tilos eltávolítani, megkerülni, vagy más módon zavarni az oldal biztonságával kapcsolatos funkciókat, valamint tilos megzavarni, megkerülni azokat a funkciókat, amelyek megakadályozzák vagy korlátozzák az oldal jogosulatlan vagy nem szabályos használatát.

h) Tilos visszafejteni, feltörni, vagy más módon támadást intézni a weboldal és az oldal forráskódja ellen.

i) Tilos a weboldalon található személyes anyagok elektronikus úton történő vagy egyéb módon történő másolása vagy tárolása még akkor is, ha ez saját célok miatt történik. Kivételt képeznek ez alól az esküvőn készült képek/videók, amelyet a szerző megjelölésével a Felhasználó jogosult másolni és továbbítani.

j) Tilos a weboldalon található bármilyen (kivéve az esküvőn készült képek/videók) tartalom feltöltése harmadik fél által elérhető tárhelyekre, felhő alapú szolgáltatásokba, email-fiókokba, vagy egyéb közösségi tartalommegosztó oldalakra.

k) Tilos szándékosan zavarni, akadályozni, veszélyeztetni a weboldal működését.

**6. ELÉRHETŐSÉG ÉS KARBANTARTÁS**

A Szolgáltató naptári évre vonatkozóan (SLA) 98%-os rendelkezésre állásra vállal garanciát. A rendszeres karbantartás miatti néha-néha rövid időre előfordulhat, hogy szünetel a szolgáltatás. Szolgáltatás-szünetelésre (vagy korlátozásra) többek között a Szolgáltató érdekkörébe tartozó hálózat, szerver infrastruktúra, vagy szoftver alkalmazás karbantartása, felújítása, frissítése, cseréje, átalakítása miatt kerülhet sor. Az egy óránál hosszabb szüneteléssel járó karbantartási munkálatokról a szünetelést 5 naptári nappal megelőzően előzetesen e-mailben, vagy hírlevélben, vagy a Weboldal információs felületén értesíteni fogunk. A rendszeres karbantartást lehetőség szerint abban a napszakban próbáljuk meg elvégezni, amikor a legkisebb a forgalom a weboldalon. A tervezett karbantartásokon felül előforduló javításokat igyekszünk a lehető leghamarabb elvégezni. Nem vállalunk ugyanakkor semmilyen felelősséget az internetszolgáltató hibájából keletkező kimaradásokért vagy nem megfelelő minőségű elérhetőségért, továbbá szintén nem vállalunk felelősséget a szerver üzemeltetése során, a szerverüzemeltetőnél keletkező problémákért. Ezen problémák kijavítása nem a Szolgáltató hatáskörébe tartozik.

**7. HIBABEJELENTÉS, HIBAJAVÍTÁS**

A Szolgáltatásban észlelt hibák bejelentése céljából keressetek minket a „Kapcsolat” fülnél megadott elérhetőségek valamelyikén.

**8. FELHASZNÁLÓ NYILATKOZATAI, ÉS KÖTELEZETTSÉGEI**

Mint Felhasználó vállalnod kell, hogy az itt felsorolt valamennyi pontban foglaltakat magadra nézve kötelezőnek fogadod el. Ha bármelyik ponttal kapcsolatban van bármi olyan, amit nem tudsz elfogadni vagy betartani, úgy nem vagy jogosult a weboldal használatára és felszólítunk, hogy fejezd is be az oldal használatát. Amennyiben egyet tudsz érteni az itt felsoroltakkal, elfogadod és betartod azokat, akkor köszöntünk a pappsatan.herokuapp.com oldalon, és sok szeretettel várunk az esküvőnkön.

**9. SZOLGÁLTATÓ NYILATKOZATAI, ÉS KÖTELEZETTSÉGEI**

A weboldalhoz való hozzáférésedet indoklási kötelezettség nélkül, bármely esetben megtagadhatjuk, ha bármely olyan veszélyt észlelünk, amely hátráltathatja, veszélyeztetheti a Weboldal üzemelését, vagy az bármely okból kifolyólag jogszabálysértő lehet. Egyik fél sem felelős a másik fél felé bármely késedelem, vagy mulasztás esetén, amennyiben az olyan ok, feltétel, vagy elháríthatatlan [esemény](https://www.mateking.hu/valoszinusegszamitas/valszam-alapok-klasszikus-valszam) miatt következik be, mely a Felek akaratától, cselekedeteitől és személyétől független (mint például háború, felkelés, munkabeszüntetés, természeti katasztrófa, terrortámadás stb.) amennyiben e körülmények a Szerződés megkötését követően keletkeznek és amennyiben erről a lehető legrövidebb időn belül értesíti a másik felet. Szolgáltató nem vállal felelősséget a Weboldal és a hozzá kapcsolódó egyéb weboldalak folyamatos, hibamentes működéséért, vagy vírusoktól és egyéb kártevőktől való mentességéért. Szolgáltatót nem terheli felelősség a Felhasználó által a Weboldal használata során, az interneten továbbított adatok esetleges elvesztéséért vagy harmadik fél számár történő jogosulatlan hozzáférésért.

ADATKEZELÉSI TÁJÉKOZTATÓ

**1. KI FELELŐS AZ ADATAIM KEZELÉSÉÉRT?**

**Személyes adataid adatkezelője**a pappsatan.herokuapp.com weboldal szolgáltatásainak igénybevételekor **Sátán Ádám**. Elérhető a honlapon megadott elérhetőségek valamelyikén.

**2. MILYEN ADATAIMHOZ, ÉS KIK FÉRNEK HOZZÁ A WEBOLDAL HASZNÁLATA KÖZBEN?**

Nézzük, milyen adatokat adsz meg nekünk a weboldal használata során és mi történik ezekkel, ki fér hozzá, milyen célból és meddig.

A Szolgáltató által kezelt adatok köre, jogalapja és időtartama:

**A Felhasználó e-mail címe**  
AZ ADATKEZELÉS CÉLJA: A felhasználó azonosítása a weboldal szerződéses szolgáltatásainak igénybevételekor.  
AZ ADATKEZELÉS JOGALAPJA: Szerződés teljesítéséhez szükséges.  
AZ ADATKEZELÉS IDŐTARTAMA: A szerződés [megszűnését](https://www.mateking.hu/altalanos-szerzodesi-feltetelek-es-adatvedelmi-iranyelvek#megszunes) követő jogi elévülési idő lejártáig.

A weboldal használata során a bárki számára tetszés szerint elérhető tartalmakon kívül a többi tartalom elérésének feltétele a regisztráció, ami egy speciális szerződés megkötését jelenti köztünk. Aggodalomra semmi ok, ez pénzbe nem kerül. Ez a szerződés az úgynevezett távollévők között kötött szerződés, amelynek megkötésével, vagyis a regisztrációval felveszünk az esküvői rendszerünkbe. A későbbiekben erre az e-mailcímre kapod az esküvővel kapcsolatos fontos értesítéseket, feliratkozás esetén a hírleveleket.

A regisztráció során általad megadott e-mailcímet csak a beazonosításodra és rendszerüzenetek küldésére használhatjuk, más célra nem. Amikor a regisztráció során a REGISZTRÁLOK gombra kattintasz, megfelelő tájékoztatáson alapuló és önkéntes akaratodat nyilvánítod ki, hogy e-mailcímed megadásával és használatával létrejöjjön a regisztráció. A [GDPR](https://www.mateking.hu/gdpr) nem engedi meg számunkra, hogy személyes adataidat akkor is kezeljük, ha még nem töltötted be a 16-odik életévedet. Vagyis abban az esetben, ha még nem vagy 16 éves, sajnos picit várnod kell, hogy regisztrálhass nálunk. Szüleidet viszont bármikor megkérheted, hogy regisztráljanak helyetted ők a saját e-mail címükkel és ebben az esetben az általuk létrehozott regisztráció során adhatnak meg téged kísérőként.

Ha szeretnél elsőként értesülni a különféle eseményekről és történésekről, és hozzájárulsz ahhoz is, hogy e-DM leveleket kapj tőlünk, akkor átlagosan havonta egyszer vagy kétszer fogsz tőlünk kapni egy levelet csupa hasznos információval. Természetesen erről bármikor leiratkozhatsz a levél láblécében található leiratkozó gomb segítségével, vagy a Saját adatok menüpontban.

**A Felhasználó neve**  
AZ ADATKEZELÉS CÉLJA: A reklámtörvényben és a [GDPR](https://www.mateking.hu/gdpr)-ban foglalt jogi kötelezettségnek való megfelelés.  
AZ ADATKEZELÉS JOGALAPJA: A Szolgáltatóra vonatkozó jogi kötelezettség teljesítéséhez szükséges.  
AZ ADATKEZELÉS IDŐTARTAMA: A hivatkozott jogszabályban előírt megőrzési időn belül.

Annak érdekében, hogy személyesen be tudjunk azonosítani, és a legkényelmesebbé tegyük számodra az esküvőt, szükségünk van a pontos, teljes nevedre. Ez alapján a név alapján helyezünk el az ülésrendben, és rakjuk ki az ültetőkártyádat.

**3. E-DM LEVELEK KÜLDÉSE**

e-DM? Az meg mi? Az e-DM egy olyan hírlevél, amely reklámokat is tartalmaz. Ezekben a reklámokban az esküvőről és későbbi életeseményeinkről olvashatsz. Ha bepipálod, hogy feliratkozol e-DM levélre, akkor bizonyos időközönként olyan e-maileket fogsz kapni tőlünk, melyekben különböző információkkal látunk el téged életutunkkal kapcsolatban.

Azzal, hogy bepipálod az e-DM levélre való feliratkozást, konkrét és megfelelő tájékoztatáson alapuló egyértelmű kinyilatkoztatást teszel, hogy beleegyezel, hogy részedre e-DM leveleket küldjünk, valamint az ezen levelek küldéséhez szükséges személyes adataidat kezeljük. Büszkék vagyunk rá, hogy ehhez egyetlen egy személyes adatodat használjuk csak föl, az e-mail címedet – és jogszabályi előírás miatt még egy adatot, a nevedet.

A feliratkozás során e-mail címedet és a nevedet az e-DM levélre feliratkozottak listájában is tároljuk. Ezt a listát a levelek kiküldésének technikai megvalósítása miatt harmadik fél, a Mongo DB szerverein tároljuk, erről bővebben a következő pontban olvashatsz.

Amennyiben nem szeretnél több levelet kapni tőlünk, nincs más dolgod, mint valamelyik levél láblécében, vagy a weboldalon a saját adatoknál leiratkoznod.

**4. HOGYAN OSZTJÁK MEG ADATAIMAT HARMADIK FÉLLEL, ÉS PONTOSAN KIKKEL?**

Személyes adataidat mindössze egy esetben osztjuk meg harmadik féllel, attól függően, hogy mik ezek az esetek.

e-DM LEVÉLRE TÖRTÉNŐ FELIRATKOZÁS: Ebben az esetben e-mail címedet és vele együtt a nevedet egy külön adatbázisban is tároljuk. Miért? Az e-mail cím a levél küldésének technikai megvalósítása miatt kell. A neved pedig jogszabályi előírások betartása miatt. Ki a harmadik fél? A kiküldést végző [**Mongo**](https://www.mateking.hu/altalanos-szerzodesi-feltetelek-es-adatvedelmi-iranyelvek#partnerek) **DB** amely nem jogosult ezeknek a náluk tárolt adatoknak semmilyen, a céltól eltérő másodlagos hasznosítására.

Ezen eseten kívül kizárólag hatósági kötelezésre adhatjuk át személyes adataidat harmadik fél részére.

**7. KAPCSOLATFELVÉTEl**

Ha szeretnél velünk kapcsolatba lépni, akkor ezt a „Kapcsolat” fülön található elérhetőségek valamelyikén tudod megtenni.

**8. AZ ADATKEZELÉSSEL KAPCSOLATOS JOGOK ÉS JOGORVOSLATI LEHETŐSÉGEK**

Nézzük meg azokat a jogokat, amelyek megilletnek a személyes adataid kezelése során. Jogod van másolatot kérni tőlünk az általunk kezelt személyes adataidról, jogod van megismerni minden olyan adatot, melyet veled kapcsolatban kezelünk, jogod van megtudni ezen adatkezelések jogalapját és időtartamát, jogod van az általunk kezelt személyes adatok helyesbítésére, korlátozására és törlésére és hordozhatóságára. Ezen kívül jogod van arra is, hogyha úgy ítéled meg, hogy az adatkezelés során jogaidat bármilyen módon megsértették, akkor jogorvoslatot kérj. Menjünk szépen sorban és lássuk, hogyan működik mindez.

Az általunk kezelt személyes adataidról másolatot úgy tudsz kérni, hogyha a kérelem során igazolni tudod személyazonosságodat. Erre azért van szükség, hogy illetéktelenek ne tudjanak a Te nevedben jogosulatlanul információkat megszerezni rólad. Amennyiben szeretnél adataidról másolatot kérni, a felhasználói fiókodhoz tartozó e-mail címről írj nekünk a „Kapcsolat” fül alatt található elérhetőség valamelyikére, és neved, valamint lakcímed megadásával igazold személyazonosságodat. A kért adatokat szintén e-mailben fogjuk megküldeni részedre.

Most nézzük, hogyan van lehetőséged személyes adataid helyesbítésére, korlátozására vagy törlésére. Azokat az adatokat, amelyeket a regisztráció alatt adsz meg, jogszabályi előírások szerint kezeljük a jogszabályban előírt megőrzési időn belül. Ezen adatok helyesbítésére, korlátozására vagy törlésére személyes megkeresésünkkel van lehetőség.

Hogyha úgy ítéled meg, hogy a mindenkor hatályos adatvédelmi jogszabályok szerinti jogaidat megsértették, a Nemzeti Adatvédelmi és Információszabadság Hatóságnál tudsz jogorvoslatot kérni. Őket itt tudod elérni: [http://naih.hu](http://naih.hu/) E-mail: [ugyfelszolgalat@naih.hu](mailto:ugyfelszolgalat@naih.hu)

A jogaidat bírósági úton is érvényesítheted. A peres eljárás lefolytatása a törvényszék hatáskörébe tartozik, a perre a Fővárosi Törvényszék illetékes. A per a lakóhelyed vagy tartózkodási helyed szerinti törvényszék előtt is megindítható

**9. AZ ADATVÉDELMI IRÁNYELVEKBEN MEGEMLÍTETT PARTNEREINK ÉS ELÉRHETŐSÉGEIK**

Hírlevél és e-DM kézbesítési szolgáltató: **Twilio Inc.**  
SZÉKHELY: 375 Beale Street, Suite 300, San Francisco, CA 94105.  
WEBOLDAL: https://www.twilio.com

A SZERZŐDÉS HATÁLYA ÉS MEGSZŰNÉSE

**1. AZ ÁSZF HATÁLYA ÉS KÖZZÉTÉTELE**

Ezek az Általános Szerződési Feltételek (ÁSZF) 2021. 08. 01. napjától határozatlan ideig hatályos. Szolgáltató a jelen ÁSZF-et elektronikus formában közzéteszi a Szolgáltatás weboldalán, valamint a Felhasználó regisztrációja során a Felhasználó által megadott e-mail címre megküldi. A weboldal Felhasználójaként kötelezettséget vállalsz arra, hogy a jelen ÁSZF-et elfogadod, betartod és változásait nyomon követed. Amennyiben a jelen ÁSZF-et nem fogadod el, úgy nem vagy jogosult a weboldal használatára, illetve a Weboldal által kínált szolgáltatások igénybevételére. A Szolgáltató jogosult a jelen ÁSZF-et egyoldalúan bármikor módosítani. A módosított ÁSZF hatályba lépésének napja az a nap, amelyen a módosított ÁSZF publikálásra került a weboldalon. Az ÁSZF változásáról a Szolgáltató a weboldal információs felületén tájékoztatja a felhasználókat. A felhasználási feltételek módosításának hatályba lépését követően a Weboldal használatára a módosított felhasználási feltételek vonatkoznak. A felhasználási feltételek megváltozásának elfogadását jelenti, ha a felhasználó a feltételek megváltozását követően nem kezdeményezi a szerződés felmondását.

**2. FELMONDÁS**

Ezen megállapodást a Szolgáltató és a Felhasználó között a Szolgáltató felmondhatja rendkívüli úton amennyiben a Felhasználó tevékenységével megszegi az ÁSZF valamely pontját, valamint felmondhatja rendes felmondással.

A rendkívüli felmondás esetén a Szolgáltató jogosult a Felhasználó részvételét előzetes tájékoztatás nélkül visszavonni vagy megtiltani. A Felhasználó ezt tudomásul veszi.

Rendes felmondás esetén a Szolgáltató köteles a Felhasználót harminc (30) nappal korábban írásban értesíteni megnevezve a felmondás okát. A Felhasználó ezt tudomásul veszi.

A megállapodás 2021.08.30-ig felmondható a Felhasználó részéről is, amennyiben kezdeményezi részvétele törlését. A törlést e-mailes megerősítéssel lehet végrehajtani, és tudnod kell róla, hogy a művelet 2021.08.30. után nem visszavonható. A Felhasználó ezt tudomásul veszi és elfogadja.

Amennyiben a felmondást követően ismét a weboldalra látogatsz, úgy azzal ismételten el kell fogadnod és be kell tartanod a weboldal felhasználási feltételeit.

**3. JOGVITÁK RENDEZÉSE**

A jelen ÁSZF-ben nem szabályozott kérdésekben a Polgári törvénykönyv, valamint a vonatkozó hatályos magyar jogszabályok rendelkezései irányadóak. Amennyiben az ÁSZF valamely rendelkezése érvénytelennek bizonyulna, az nem érint a többi rendelkezés érvényességét, az érvénytelen rendelkezés helyébe automatikusan a jogszabályoknak megfelelő rendelkezés lép.

Bármely, a Felek közötti jogviszonyból eredő, vagy azzal kapcsolatos jogvitát - beleértve az annak létezésére, érvényességére, vagy megszűnésére vonatkozó kérdéseket is - a Felhasználó és a Szolgáltató igyekeznek bírósági úton kívül, tárgyalásos úton megoldani. Amennyiben ezen eljárás a tárgyalások bármely Fél általi kezdeményezésének időpontjától számított harminc napon belül nem vezet eredményre, Felek a jelen szerződésből eredő jogvitáik rendezésére a pertárgy értékétől függően hatáskörrel rendelkező, illetékes bírósághoz fordulnak.